Egészség: Új kombinált gyógyszeres terápiával megállítható a bőrrák továbbterjedése
Szerző MTI Utoljára frissítve 2017. szeptember 13., szerda
Új kombinált gyógyszeres terápiával megállítható a bőrrák továbbterjedése – állítják ausztrál tudósok kutatási eredményeik alapján.
A kutatók 12 hónapos vizsgálatnak vetettek alá egy immunterápiás és egy célzott terápiás új kezelési módot. Mindkettő sikeres volt a betegség terjedésének megakadályozásában. Korábban ezeknél a betegeknél 40–70 százalék volt az esélye, hogy a betegség visszatér és végzetessé válik.
„A klinikai tesztek eredménye alapján úgy véljük, a betegség megállítható, meggátolható, hogy áttéteket képezzen és végzetessé váljon” – jelentette ki Georgina Long, az intézet orvos igazgatója.
„Immár sokkal közelebb kerültünk végső célunkhoz, hogy a melanomából halálos betegség helyett kezelhető krónikus betegség legyen” – írták a New England Journal of Medicine folyóirat hétfői számában publikált cikkben a kutatók.
„Az új kezelési módszerekkel azonban változtatni tudnak ezen a helyzeten, és a melanomás páciensek életminősége is javulhat” – hangsúlyozta Long.
áttétbőrrákdaganatimmunterápiakrónikus betegségmelanóma